ການຢັ່ງສຽງ ພົບວ່າ ຈີນ ຈະລໍ້າໜ້າ ກາຍເປັນ ມະຫາ ອໍານາດ ໃຫຍ່ສຸດ
​ຫຼາຍກວ່າ​ເຄິ່ງ ຂອງ 39 ປະ​ເທດ ທີ່​ມີ​ການ​ຢັ່ງ​ສຽງ​ ພົບວ່າ ສຫລ ຍັງຖືກຮັບຮູ້ ເປັນເສດຖະກິດໃຫຍ່ສຸດຂອງໂລກ ແຕ່ໃນທີ່ສຸດ ຈີນກໍຈະລໍ້າໜ້າ ສຫລ.
ການຢັ່ງສຽງໃໝ່ຂອງສູນກາງຄົ້ນຄວ້າ Pew ກ່າວວ່າ ໂລກພາ ກັນເຊື່ອຫລາຍ ຂຶ້ນວ່າ ຈີນ ໃນທີ່ສຸດກໍຈະລໍ້າໜ້າສະຫະລັດ ເປັນມະຫາອໍານາດສຸດຍອດຂອງໂລກ ໃນຈຳນວນຫຼາຍກວ່າເຄິ່ງ ຂອງ 39 ປະເທດ ທີ່ມີການຢັ່ງສຽງ ນັ້ນ ສະຫະລັດ ຍັງຖືກຮັບຮູ້ ຢ່າງຖືກຕ້ອງວ່າ ເປັນເສດຖະກິດ ໃຫຍ່ທີ່ສຸດຂອງໂລກ ແຕ່ຄົນສ່ວນຫລາຍໃນຈໍານວນ 18 ປະທດກ່າວວ່າຈີນໃນທີ່ສຸດກໍຈະລໍ້າໜ້າສະຫະລັດ ການສໍາຫລວດທີ່ນຳອອກເຜີຍແຜ່ໃນວັນພະຫັດວານນີ້ ສະ ແດງໃຫ້ເຫັນວ່າ ສະຫະລັດຍັງສືບຕໍ່ມີພາບພົດໃນທາງບວກ ຢູ່ໃນທົ່ວໂລກຫລາຍກວ່າຈີນ ການສຳ ຫຼວດເຜີຍໃຫ້ເຫັນວ່າ ອັດຕາຄວາມນິຍົມຕໍ່ສະ ຫະລັດແມ່ນ 63 ເປີເຊັນສົມທຽບ ໃສ່ຈີນ 50 ເປີເຊັນ ຄະແນນນິຍົມຊົມຊອບ ແມ່ນແຕກຕ່າງກັນໄປແລ້ວແຕ່ຂົງເຂດ ການສໍາຫລວດພົບເຫັນວ່າ ພາບພົດຂອງຈີນບໍ່ຄ່ອຍດີປານໃດ ໃນລະຫວ່າງບັນດາປະເທດເພື່ອນບ້ານຂອງຈີນ ການສຳຫລວດກ່າວວ່າ ພາບພົດຂອງສະຫະລັດ ແມ່ນບໍ່ດີຢູ່ໃນສ່ວນໃຫຍ່ຂອງບັນດາປະເທດທີ່ຖືສາສະໜາອິສລາມ ເຖິງແນວໃດກໍຕາມ ແມ່ນແຕ່ບັນດາປະເທດທີ່ມີຄວາມກຽດຊັງຕໍ່ສະຫະລັດກໍກ່າວວ່າ ເຂົາເຈົ້າເຊື່ອວ່າ ສະຫະລັດໄດ້ໃຫ້ເສຣີພາບສ່ວນບຸກຄົນແກ່ປະຊາຊົນຂອງຕົນຫລາຍກວ່າປະ ເທດອື່ນໃດ ຈຸດເຄິ່ງກາງ 70 ເປັນເຊັນ ກ່າວຕໍ່ອົງການ Pew ວ່າ ສະຫະລັດໃຫ້ຄວາມນັບ ຖືຕໍ່ສິດເສລີພາບສ່ວນບຸກຄົນໃນຂະນະທີ່ອີກ 36 ເປີເຊັນກ່າວວ່າ ຈີນໃຫ້ສິດເສລີພາບດັ່ງ ກ່າວ